**Slovenski državni gozdovi d.o.o.**, Rožna ulica 39, 1330 Kočevje, Matična številka: 7035845000, ID za DDV: SI 75204878, TRR: SI56 0292 2026 1894 466, ki ga zastopa Samo Mihelin, začasni direktor (dalje: SiDG d.o.o.)

in

**Kupec** (NAZIV+NASLOV)\_\_\_\_\_\_\_\_\_\_\_, Matična številka/EMŠO: \_\_\_\_\_\_\_\_, ID za DDV/davčna številka: \_\_\_\_\_\_\_\_\_\_, TRR: \_\_\_\_\_\_\_\_, ki ga zastopa \_\_\_\_\_\_\_\_\_\_ (dalje: kupec)

sklepata naslednjo

**POGODBO O PRODAJI GOZDNO LESNIH SORTIMENTOV NA JAVNI DRAŽBI ŠT. 94/2020 SKLOP \_\_\_\_**

1. **člen**

**Uvodne ugotovitve**

Pogodbeni stranki uvodoma ugotavljata:

* Da SiDG d.o.o. na podlagi določil Zakona o gospodarjenju z gozdovi v lasti Republike Slovenije (Ur. l. RS, št. 3/16-dalje: ZGGLRS) gospodari z gozdovi v lasti Republike Slovenije ter je tako upravičena prodajati les in gozdne lesne sortimente iz teh gozdov;
* Da SiDG d.o.o. prodajo lesa in gozdno lesnih sortimentov iz gozdov v lasti Republike Slovenije vrši skladno z načinom in merili prodaje gozdno lesnih sortimentov, ki jih sprejme Vlada Republike Slovenije, ki uresničuje naloge in pristojnosti skupščine SiDG d.o.o.;
* Da je Vlada Republike Slovenije sprejela Pravila družbe Slovenski državni gozdovi d.o.o. o načinu in merilih za prodajo gozdni lesnih sortimentov, št. 00715-19/2016/15 z dne 27.7.2017 (dalje: Pravila za prodajo), katerih sestavni del so vse spremembe in dopolnitve, ki so javno objavljene na spletnih straneh SiDG d.o.o. ( [http://www.sidg.si](http://www.sidg.si/) );
* Da pogodbeni stranki to pogodbo sklepata z namenom urediti medsebojne pravice in dolžnosti glede prodaje lesa.

1. **člen**

**Predmet prodaje in cena**

Predmet prodaje so gozdni lesni sortimenti iz gozdov v lasti Republike Slovenije, s katerimi gospodari SiDG d.o.o. (dalje: GLS).

Kupec kupi naslednje GLS v naslednjih količinah in po naslednji ceni:

|  |  |  |  |  |
| --- | --- | --- | --- | --- |
| **GLS** | **Količina** | **Enota** | **Cena brez DDV** | **Cena z DDV** |
|  |  | m3 |  |  |
|  |  | m3 |  |  |
|  |  | m3 |  |  |
|  |  | m3 |  |  |
|  |  | m3 |  |  |
| **Skupaj** |  | **m3** |  |  |

1. **člen**

**Čas, kraj in način dobave oz. izročitve GLS**

Pogodbeni stranki sta sporazumni, da kupec GLS iz 2. člena lahko prevzame šele po plačilu celotne kupnine po tej pogodbi ter da kupec postane lastnik GLS iz 2. člena te pogodbe šele proti izpolnitvi obveznost po tem odstavku.

Pri odpremi mora biti prisotna pooblaščena oseba SiDG d.o.o.

Pogodbeni stranki sta sporazumni, da se glede razmejitve obveznosti pogodbenih strank v zvezi z dobavo GLS, razporeditvijo stroškov in prehodom nevarnosti s SiDG d.o.o. na kupca GLS, uporablja naslednja trgovinska klavzula Incoterms 2020:

**EXW**, skladišče iz dokumentacije zadevne javne dražbe, Incoterms 2020.

Pogodbeni stranki sta na podlagi 39. člena Zakona o varnosti in zdravju pri delu (Ur. l. RS, št. 43/11) dolžni skleniti pisni sporazum, v katerem določita skupne ukrepe za zagotavljanje varnosti in zdravja pri delu. S strani obeh pogodbenih strank podpisan Pisni sporazum o skupnih ukrepih za zagotavljanje varstva in zdravja pri delu na skupnih deloviščih pogodbenih strank, je kot priloga sestavni del te pogodbe.

Pogodbeni stranki sta sporazumni, da bosta ali sami neposredno ali posredno, to je preko prevoznika, ki ga ena ali druga pogodbena stranka izbere za izvedbo prevoznih storitev v zvezi z GLS iz 2. člena te pogodbe, upoštevali uveljavljeni režim (npr. nakladanja in razkladanja, prevoznih koridorjev, delovni čas, najava in registracija prihoda itd.) na skladiščih ene ali druge stranke oz. režim na najetih skladiščih. Vsaka pogodbena stranka se pri tem zavezuje, da bo prevoznika ki ga izbere, poučila o dolžnosti spoštovanja uveljavljenih režimov na skladiščih. Kakšen je uveljavljen režim na posameznem skladišču, se je dolžna poučiti pogodbena stranka, ki ima glede na dogovorjeno klavzulo Incoterms 2020 pravico izvesti prevoz ali izbrati prevoznika.

Pogodbeni stranki sta sporazumni, da morata vsaka v okviru svojih pristojnosti pri dobavi GLS iz 2. člena te pogodbe izvajati 17.b in 17.c člen veljavnega Zakona o gozdovih (Ur. l. RS, št. 30/93 s sprem.-dalje: ZG) v zvezi s spremljanjem sledljivosti prometa z GLS, torej izpolniti dolžnosti glede pridobitve, uporabe in hrambe prevoznega dokumenta, kot to zahteva ZG.

1. **člen**

**Način plačila, zapadlost, izstavitev računa**

Kupec je dolžan kupnino plačati SiDG d.o.o. najkasneje v roku 3 dni po sklenitvi te pogodbe na podlagi izstavljenega predračuna, pri čemer je plačilo celotne kupnine v tem v roku bistvena sestavina te pogodbe. V kolikor nastopijo na strani kupca utemeljene okoliščine, da kupnine ne bi mogel poravnati v določenem roku 3 dni po sklenitvi pogodbe, mora o tem nemudomain še pred potekom 3-dnevnega roka za plačilo po pogodbi, obvestiti prodajalca, slednji pa bo presodil, če so okoliščine, ki jih navaja kupec utemeljene, in v primeruutemeljenosti okoliščin, kupcu izjemoma podaljšal rok za plačilo. Nov rok bo, s strani prodajalca, določen glede na okoliščine, ki jih navaja kupec, vendar pa ne bo smel biti daljši od 10 dni.

Vplačana kavcija v višini \_\_\_\_\_\_\_\_\_\_\_\_\_ EUR se všteje v kupnino po tej pogodbi.

V kolikor kupec kupnine ne plača v dogovorjenem roku, lahko SiDG d.o.o. GLS iz 2. člena te pogodbe proda drugemu kupcu. V tem primeru SiDG vplačane kavcije kupcu ne vrne, temveč jo zadrži. V primeru nastanka škode, ki je višja od zadržane kavcije, je SiDG d.o.o. upravičena od kupca terjati plačilo celotne vrednosti do višine nastale škode.

SiDG d.o.o. za prodane GLS iz 2. člena te pogodbe kupcu izstavi predračun ob sklenitvi pogodbe ali najkasneje v 1 dnevu po sklenitvi pogodbe. Po prejemu celotne kupnine izstavi prodajalec kupcu račun, katerega ima kupec pravico reklamirati v roku 1 dne od dneva izstavitve in obenem prejema računa. Kupec lahko reklamira le napake v navedbi višine kupnine ali napake v navedbi količine ali vrste, in sicer glede na podatke iz te pogodbe v primerjavi s podatki objave javne dražbe, pri tem pa najkasneje ob zapadlosti plačati nesporni del kupnine.

Reklamacija računa iz razloga stvarnih (količine, vrste in kvalitete) in pravnih napak ni dopustna. Jamčevanje za te napake je s 6. členom te pogodbe izključeno, zaradi česar je kupec dogovorjeno kupnino po tej pogodbi v vsakem primeru dolžan plačati.

V primeru zamude kupec dolguje tudi zakonite zamudne obresti od dne zapadlosti dalje do plačila.

SiDG d.o.o. je prejeto kupnino po tej pogodbi upravičena vračunavati na način, kot je naveden v točki 3.5.1. e) Pravil za prodajo, torej izvesti poračun s kupčevimi starejšimi, že dospelimi in neplačanimi obveznostmi, ki izvirajo iz enega ali več pogodbenih razmerij med SiDG d.o.o. in kupcem. Kjer so poleg glavnice nastali tudi stroški in obresti, se le ti poračunavajo tako, da se najprej plačajo stroški, nato obresti in končno glavnica.

1. **člen**

**Zavarovanje plačil, pogodbena kazen in pridržek lastninske pravice**

Kupec postane lastnik GLS iz 2. člena te pogodbe šele proti popolnemu plačilu kupnine. Do tedaj GLS iz 2. člena te pogodbe ne sme odpeljati oz. mu SiDG. d.o.o. do tedaj ni dolžna zagotoviti prevzema. GLS iz 2. člena te pogodbe je dolžan kupec prevzeti najkasneje v roku 10 dni po tem, ko blago preide v njegovo last, sicer je dolžan plačati stroške ležarine v znesku 0,01 EUR/m3 + DDV za vsak dan zamude. SiDG d.o.o. je dolžan kupcu zagotoviti prevzem kupljenega blaga takoj po tem, ko le to preide v last kupca, kot je to določeno v tem odstavku.

V primeru kršitve te pogodbe, ko kupec ne da bi plačal celotno kupnino po tej pogodbi, GLS iz 2. člena te pogodbe vseeno odpelje, si SiDG d.o.o. pridržuje lastninsko pravico na GLS iz 2. člena te pogodbe in na polizdelkih ter izdelkih, ki jih kupec ustvari z obdelavo in/ali predelavo teh GLS skladno s 3.5.5. točko Pravil za prodajo in sicer tudi po tem, ko so ti GLS dobavljeni oz. izročeni kupcu ter vse do tedaj, ko kupec SiDG d.o.o. plača celotno dogovorjeno kupnino, s čimer se kupec izrecno strinja. Kupec izjavlja in se zavezuje, da bo na poziv SiDG d.o.o. nemudoma na lastne stroške notarsko overil svoj podpis oz. podpis svojega zakonitega zastopnika na tej pogodbi.

V primeru da kupec GLS iz 2. člena te pogodbe oz. polizdelke in/ali izdelke, ki jih je ustvaril iz teh GLS odsvoji, kupec v času trajanja pridržka lastninske pravice SiDG d.o.o. odstopa vse terjatve iz naslova prodajnih pogodb, ki jih sklene s svojimi kupci (tretjimi osebami). Višina SiDG d.o.o. odstopljenih terjatev v trenutku sklepanja te pogodbe ni določena, je pa določljiva, njena vrednost pa izhaja iz dokumentov kupca (dobavnica, račun itd.). Kupec je dolžan SiDG d.o.o. izročiti zadolžnico in vse dokumente, listine ter dokaze, iz katerih izhajajo terjatve in višina terjatev do kupcev (tretjih oseb), ki so predmet odstopa po tem odstavku.

Pogodbeni stranki dogovarjata obveznost kupca, da bo svoje kupce (tretje osebe) nemudoma informiral o dejstvu prenosa terjatev na SiDG d.o.o. po prejšnjem odstavku ter jih na ustrezen način nemudoma obvestil, da morajo te terjatve izpolniti SiDG d.o.o. kot prevzemniku terjatve. Kupec SiDG d.o.o. jamči tako za obstoj odstopljenih terjatev kot tudi za izterljivost le teh, v ostalem se glede odstopa terjatev uporabljajo določila točke 3.5.1. Pravil za prodajo in OZ o cesiji.

V kolikor je potrebno za pravno formalno učinkovanje pridržka lastninske pravice izvesti vpis z posebno javno knjigo in/ali izvesti tudi druge postopke, oboje v državi, kjer se nahajajo GLS iz 2. člena te pogodbe ali iz njih nastali polizdelki oz. izdelki, je glede tega dejstva dolžan kupec ob sklenitvi te pogodbe informirati SiDG d.o.o. ter tudi v ostalem ravnati tako, kot to določa točka 3.5.5. Pravil za prodajo.

1. **člen**

**Stvarne in pravne napake**

Pogodbeni stranki jamčevanje SiDG d.o.o. z pravne in stvarne napake dobavljenih GLS s to pogodbo izključujeta, saj je to skladno z namenom prodaje lesa na javni dražbi.

Kupec je bil z določili razpisnih pogojev javne dražbe namreč seznanjen, kje in kdaj lahko pregleda GLS iz 2. člena te pogodbe, te GLS je tako kupil na način »videno-kupljeno«.

1. **člen**

**Poslovna skrivnost**

Pogodbeni stranki dogovarjata vzajemno obveznost varovanja podatkov iz te pogodbe in vseh aneksov, sklenjenih k tej pogodbi kot poslovno skrivnost skladno s točko 3.6.3. Pravil za prodajo.

1. **člen**

**Veljavnost, prenehanje in spremembe pogodbe**

Pogodba se sklepa za enkratni pravni posel prodaje GLS iz 2. člena te pogodbe.

Pogodba je sklenjena z dnem, ko jo podpišeta obe pogodbeni stranki, pri čemer je sestavljena v 2 enakih izvodih, od katerih vsaka pogodbena stranka prejme po 1 izvod.

Pogodba lahko preneha v naslednjih primerih:

* po sporazumu obeh pogodbenih strank
* z odstopom od pogodbe v primerih, kot jih določajo Pravila za prodajo
* z odstopom od pogodbe v primerih, kot jih kot možnost za pogodbeni stranki predvideva OZ, ampak le tedaj, ko teh situacij ne urejajo Pravila za prodajo
* v primeru nepravočasnega plačila kupnine po tej pogodbi skladno z določili OZ
* v primeru nepravočasnega prevzema GLS iz 2. člena te pogodbe skladno z določili OZ.

Pred odstopom od pogodbe je potrebno drugo pogodbeno stranko pisno opozoriti, ter ji omogočiti primeren rok za odpravo kršitev pogodbe, brez določitve primernega dodatnega roka pa v primeru, ko kupec prevzem GLS izrecno odklanja ali če izhaja iz okoliščin, da jih ne namerava prevzeti in tedaj, ko gre za primere insolventnosti . Odstop v vsakem primeru učinkuje z dnem prejema pisne odstopne izjave in s tem dnem je pogodba tudi razvezana.

Pogodbeni stranki sta soglasni, da je elektronska pošta posredovana prek kontaktnih elektronskih naslovov, enakovredna drugi pisni komunikaciji, v kolikor se nanaša na operativno izvajanje te pogodbe. Za vsa druga vprašanja, ki vplivajo na vsebino te pogodbe (npr. podaljšanje rokov, sprememba cene, trajanje pogodbe), pa bosta pogodbeni stranki sklenili pisni dodatek k tej pogodbi.

Morebitne spremembe te pogodbe lahko pogodbeni stranki dogovorita le v pisni obliki.

**9.člen**

**Reševanje medsebojnih sporov, uporaba prava, splošni pogoji poslovanja**

Vse medsebojne spore bosta pogodbeni stranki skušali rešiti na miren način, sicer pa skladno s točko 3.6.1. Pravil za prodajo.

Za vsa vprašanja, ki jih ta pogodba ne ureja oz. jih ureja le delno, ter tudi za tolmačenje vsebine te pogodbe, se uporabljajo Pravila za prodajo (skupaj s prilogami) ter vsakokratne spremembe teh Pravil od tedaj dalje, ko jih SiDG d.o.o. javno objavi na svojih spletnih straneh. Poleg tega sta pogodbeni stranki sporazumni, da se poleg zadevnih Pravil za prodajo (skupaj s prilogami) in sprememb le teh, za vse navedeno uporablja tudi OZ tudi vsi drugi splošno veljavni pravni predpisi, vendar le tedaj, ko teh situacij ne urejajo Pravila za prodajo. Prav tako sta pogodbeni stranki sporazumni, da se pri navedenem uporablja tudi vsebina dokumentacije v zvezi z izvedbo javne dražbe, v zvezi s katero je bil kupec izbran kot izbrani dražitelj, pri čemer je ta dokumentacija sestavni del te pogodbe.

Pravila za prodajo oz. splošni pogoji poslovanja v zvezi s prodajo GLS, ki so omenjeni na več mestih te pogodbe, so kot priloga sestavni del te pogodbe, vključno s Prilogo 1 »Pravila za prodajo gozdno lesnih sortimentov na javnih dražbah (PP-JD)«. Kupec izjavlja, da so mu ta pravila oz. vsebina teh pravil ob sklepanju te pogodbe poznana in da je seznanjen s tem, da so ta pravila javno objavljena na spletnih straneh SiDG d.o.o. ( [http://www.sidg.si](http://www.sidg.si/) ). Vsebina Pravil za prodajo v celoti veže pogodbeni stranki, razen v delih teh Pravil, ki jih ta pogodba ureja drugače kot sama Pravila za prodajo.

1. **člen**

SIGD d.o.o. izjavlja, da so vsi GLS dobavljeni kupcu pokriti s certifikatom FSC.

SIGD d.o.o. izjavlja, da material ne prihaja iz območij in virov, navedenih v standardu FSC STD-30-010, natančneje:

- iz področij, kjer so kršene državljanske in/ali tradicionalne pravice;

- iz gozdov visoke ohranitvene vrednosti (HVCF), ki niso certificirani FSC;

- les iz gensko spremenjenih rastlin;

- les, ki je bil nezakonito posekan;

- les iz naravnih gozdov, ki so bili preoblikovani v nasade ali v druge negozdne oblike.

1. **člen**

**Skrbnik pogodbe**

Skrbnik te pogodbe na strani SiDG d.o.o. je g./ga. \_\_\_\_\_\_\_\_\_\_\_\_\_\_\_\_, kontakt: \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, na strani kupca pa \_\_\_\_\_\_\_\_\_\_\_\_\_\_\_\_\_\_\_\_\_\_\_, kontakt \_\_\_\_\_\_\_\_\_\_\_\_\_\_\_\_\_\_.

1. **člen**

**Protikorupcijska klavzula**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **Člen**

**Varovanje osebnih podatkov**

Pogodbeni stranki se zavezujeta, da bosta pri svojem delu spoštovali določbe Uredbe (EU) 2016/679 Evropskega parlamenta in Sveta z dne 27. aprila 2016 (v nadaljevanju uredba) o varstvu posameznikov pri obdelavi osebnih podatkov ter zagotovili, da so osebe, ki obdelujejo osebne podatke zavezane k zaupnosti.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_

Kraj in datum: Kočevje, \_\_\_\_\_\_\_\_\_\_ Kraj in datum: \_\_\_\_\_\_\_\_\_\_\_\_\_\_\_\_

**Prodajalec: Kupec:**

Slovenski državni gozdovi d.o.o. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Samo Mihelin, začasni direktor